CELEX: 62009TN0433
Language: sk
Date: 2009-10-29 00:00:00
Title: Vec T-433/09: Žaloba podaná 29. októbra 2009 — TTNB/ÚHVT — March (Tila March)

19.12.2009   
            
            
               SK
            
            
               Úradný vestník Európskej únie
            
            
               C 312/40
            
         Žaloba podaná 29. októbra 2009 — TTNB/ÚHVT — March (Tila March)
   (Vec T-433/09)
   2009/C 312/66
   Jazyk žaloby: francúzština
   
      Účastníci konania
   
   
      Žalobca: TTNB SARL (v zastúpení: J.-M. Moiroux, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Juan Carmen March (Madrid, Španielsko)
   
      Návrhy žalobcu
   
   
               —
            
            
               zrušiť rozhodnutie druhého odvolacieho senátu ÚHVT z 20. augusta 2009 vo veci R 1538/2008-2 a povoliť zápis prihlasovanej ochrannej známky,
            
         
               —
            
            
               zaviazať ÚHVT na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: Tamara Taichman, právna predchodkyňa žalobkyne.
   
      Prihlasovaná ochranná známka Spoločenstva: slovná ochranná známka „Tila March“ pre tovary zaradené v triedach 3, 18 a 25 — prihláška č. 5 402 722.
   
      Majiteľ ochrannej známky alebo označenia, ktoré je základom námietky: Carmen March Juan.
   
      Ochranná známka alebo označenie, ktoré je základom námietky: španielska slovná ochranná známka „CARMEN MARCH“ pre tovary a služby zaradené v triedach 3, 18, 24, 25, 35 a 38, pričom námietka smeruje len proti zápisu pre tovary zaradené v triedach 3, 18 a 25.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: zrušenie rozhodnutia námietkového oddelenia.
   
      Dôvody žaloby: porušenie článku 8 ods. 1 písm. b) nariadenia (ES) č. 40/94 [teraz článok 8 ods. 1 písm. b) nariadenia (ES) č. 207/2009], keďže neexistuje pravdepodobnosť zámeny medzi kolidujúcimi ochrannými známkami.